Source: https://www.spisskystiavnik.sk/slobodny-pristup-k-informaciam/
Timestamp: 2020-07-10 07:41:15+00:00

Document:
Slobodný prístup k informáciám « Spišský Štiavnik - oficiálne stránky obce.
Prístup k informáciám v zmysle zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len zákon)
Obec Spišský Štiavnik bola zriadená zákonom SNR č. 369/1990 Zb. o obecnom zriadení
• Ústavou Slovenskej republiky (najmä čl. 64 – 71)
• Všeobecne záväznými nariadeniami obce na úseku samosprávnych činností ( čl. 71 ods. 2 Ústavy SR)
Orgánmi obce Spišský Štiavnik sú obecné zastupiteľstvo a starosta obce.
Obecné zastupiteľstvo obce Spišský Štiavnik je zastupiteľský zbor obce zložený z 9 poslancov, zvolených obyvateľmi obce na obdobie 4 rokov. Funkčné obdobie končí zložením sľubu poslancov novozvoleného obecného zastupiteľstva.
Každá fyzická osoba alebo právnická osoba má právo na prístup k informáciám, ktoré má Obec Spišský Štiavnik k dispozícii a ktoré je povinné sprístupňovať a zverejňovať, a to bez preukázania právneho alebo iného dôvodu alebo záujmu, pre ktorý sa informácia požaduje.
Obec Spišský Štiavnik je podľa § 2 zákona povinnou osobou, ktorá je povinná sprístupňovať informácie, ktoré má k dispozícii.
ktorej povinnej osobe je určená (Obec Spišský Štiavnik),
Ak žiadosť nemá predpísané náležitosti obec bezodkladne vyzve žiadateľa, aby v určenej lehote, neúplnú žiadosť doplnil.
na adresu: Obecný úrad Spišský Štiavnik, Hornádska 241, 059 14 Spišský Štiavnik
do podateľne Obecného úradu Spišský Štiavnik
na e-mail: obec@spisskystiavnik.sk
osobne – v stránkové dni
Pondelok od 7.00 do 12.00 h od 12.30 do 15.00 h
Streda od 7.00 do 12.00 h od 12.30 do 17.00 h
Piatok od 7.00 do 12.30 h
Telefonicky : +421 (52) 788 56 01
Informácie je možné získať aj oboznámením sa na úradnej tabuli umiestnenej pred budovou Obecného úradu v Spišskom Štiavniku, Hornádska 241, prípadne na internetovej stránke obce: www.spisskystiavnik.sk
Informácie sa poskytujú bezplatne, s výnimkou úhrady za materiálové náklady spojené so zhotovením kópie, obstaraním nosiča, príp. s odoslaním údajov.
Nesprístupňujú sa informácie, ktoré sú považované za utajované skutočnosti, obchodné tajomstvo, bankové tajomstvo, daňové tajomstvo, ďalej najmä informácie, ktoré podliehajú ochrane osobných údajov a ochrane osobnosti a informácie, ktoré je možné subsumovať pod § 11 ods. 1 zákona.
Proti rozhodnutiu povinnej osoby o odmietnutí sprístupnenia požadovanej informácie možno podať odvolanie v lehote 15 dní od doručenia rozhodnutia alebo márneho uplynutia lehoty na rozhodnutie o žiadosti. Odvolanie sa podáva povinnej osobe, ktorá rozhodnutie vydala alebo mala vydať. Z odvolania musí byť zrejmé: kto ho podáva, ktorej vecí sa týka , čo sa navrhuje.
Rozhodnutie po vyčerpaní všetkých riadnych opravných prostriedkov, ktoré sa pre ne pripúšťajú, možno preskúmať súdom v zmysle §247 a nasl. Zákona č. 99/1963 Zb. Občianskeho súdneho poriadku v znení neskorších predpisov. Žaloba musí byť podaná na Krajský súd v Prešove v lehote dvoch mesiacov od doručenia rozhodnutia správneho orgánu.
Postup, ktorý musí povinná osoba dodržať pri vybavovaní fyzických osôb a právnických osôb, vrátane príslušných lehôt na vybavenie:
Ak je žiadosť podávaná ústne, vyhotoví sa z nej formulár o prijatí ústnej žiadosti, zaeviduje sa v podateľni, na centrálnom registri a doručí sa vecne príslušnému odboru na vybavenie.
Ak žiadosť neobsahuje predpísané náležitosti alebo je nezrozumiteľná, povinná osoba bezodkladne vyzve žiadateľa, aby takúto žiadosť doplnil.
Vo výzve sa určuje lehota na doplnenie žiadosti, ktorá je minimálne 7 dní. Po márnom uplynutí lehoty na doplnenie žiadosti sa vec odloží bez vydania rozhodnutia.
Vec sa odloží aj v prípade, ak žiadateľ nezaplatí požadovanú úhradu nákladov za sprístupnenie informácie.
Povinná osoba vybaví žiadosť o informáciu bezodkladne ak ide o jednoduchú vec, inak do 8 dní od jej podania.
Ak nie je možné dodržať 8-dňovú lehotu na vybavenie, možno ju v zákonom stanovených prípadoch predĺžiť o 8 dní a povinná osoba to bezodkladne oznámi žiadateľovi s uvedením dôvodov.
Ak povinná osoba nedisponuje potrebnými informáciami, postúpi žiadosť do 5 dní od jej podania vecne príslušnej povinnej osobe, ak je jej známa, ak jej nie je známa, vydá do 8 dní od podania žiadosti rozhodnutie o jej odmietnutí.
Postúpenie žiadosti sa bezodkladne oznámi žiadateľovi.
Pri vybavovaní ostatných podaní povinná osoba dodržiava lehoty na vybavenie veci podľa § 49 ods. 2 zákona č. 71/1967 Zb. o správnom konaní, a to
v jednoduchých veciach rozhodne bezodkladne,
v ostatných prípadoch, ak osobitný právny predpis neustanovuje inak, rozhodne do 30 dní od začatia konania, vo zvlášť zložitých prípadoch rozhodne najneskôr do 60 dní,
ak nemožno rozhodnúť ani v tejto lehote, môže lehotu primerane predĺžiť nadriadený (odvolací) orgán.
Postup obce pri vybavovaní žiadostí o sprístupnenie informácii podľa zákona 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov:
Pri vybavovaní žiadostí o sprístupnenie informácii sa postupuje podľa zákona č.211/2000 Z.z. Žiadosť o sprístupnenie informácii povinná osoba vybaví bez zbytočného odkladu, najneskôr do ôsmich pracovných dní od podania žiadostí alebo odo dňa odstránenia nedostatkov žiadosti podľa § 14 ods. 2 a 3 a do 15 pracovných dní, ak sa sprístupňuje informácia nevidiacej osobe v prístupnej forme podľa § 16 ods. 2 písm. a), ak tento zákon nestanovuje inak.
Postup obce pri vybavovaní sťažností podľa zákona 9/2010 Z.z. o sťažnostiach v znení neskorších predpisov:
Obec pri vybavovaní sťažností postupuje podľa zákona č. 9/2010 Z.z. Stažnosť je obec povinná vybaviť do 60 pracovných dní od jej doručenia. Lehotu je možné predlžiť o 30 pracovných dní v prípade náročnosti prešetrenia sťažnosti.
Postup obce pri vybavovaní petícií poľa zákona č. 85/1990 Z.z. o petičnom práve v znení neskorších predpisov:
Vybavovanie petícií sa riadi zákonom č. 85/1990 Z.z. Lehota na vybavenie petície je 30 pracovných dní od jej doručenia alebo odstránenia nedostatkov. V prípadoch náročných na vybavenie možno predĺžiť lehotu o ďalších 30 pracovných dní.
Postup obce pri vybavovaní iných podaní:
S prihliadnutím na obsah jednotlivých podaní, obec pri ich vybavovaní postupuje v súlade so všeobecne záväznými právnymi predpismi s dôrazom na dodržiavanie zákonných lehôt.
MUDr. Ivanides zo Šváboviec oznamuje svojím pacientom, že v dňoch od 6.7. do 10.7.2020 nebude ordinovať. Súrne prípady zastupuje MUDr. Kadurová v ambulancii Vagónky v Poprade do 12,00 hodiny.
Farské oznamy týždeň 24/2020

References: čl. 64
 čl. 71
 § 2
 § 11
 §247
 súd 
 § 49
 § 14
 § 16